stanford-oval/wikipedia huggingface dataset:
הלל סלובק
הערות שוליים

1 2  שרון מולדבי, נולד בחיפה, נקבר בלוס־אנג'לס, חדשות, 21 ביולי 1988
↑  שחר בן ברק, ארבעת המופרעים, מעריב, 7 בנובמבר 1991
↑  רז ישראלי, עכבר העיר, הגיטריסט שהלך נגד הזרם והפך לאגדה, באתר הארץ, 1 ביוני 2015
| רד הוט צ'ילי פפרז |
| --- | --- | --- |
אנתוני קידיס • ג'ון פרושיאנטה • מייקל "פלי" באלזארי • צ'אד סמית
ג'וש קלינגהופר • הלל סלובק • ג'ק איירונס • קליף מרטינז • ג'ק שרמן • אריק מרשל • ג'סי טוביאס • דייב נבארו • די. אייץ'. פליגרו • דווין מקנייט
| אלבומי אולפן | The Red Hot Chili Peppers • Freaky Styley • The Uplift Mofo Party Plan • Mother's Milk • Blood Sugar Sex Magik •  One Hot Minute • Californication • By the Way • Stadium Arcadium •‏ I'm with You •‏ The Getaway •‏ Unlimited Love •‏ Return of the Dream Canteen |  |
| אלבומים נוספים | The Abbey Road E.P. •  Live in Hyde Park |  |
| אלבומי אוסף | What Hits!? • Live Rare Remix Box • The Plasma Shaft • Out in L.A. • Under the Covers: Essential Red Hot Chili Peppers • The Best of Red Hot Chili Peppers • Greatest Hits • iTunes Originals |  |
| ערכים נוספים | What Is This?‏ • Ataxia‏ • EMI‏ • האחים וורנר • Scar Tissue (ספר) • ריק רובין • מייקל ביינהורן |  |
דיסקוגרפיה של רד הוט צ'ילי פפרז • קטגוריה:רד הוט צ'ילי פפרז
| --- | --- |
בקרת זהויות :  ISNI: 0000 0000 5368 1613  LCCN: no2003105711  MusicBrainz: e9abbfc9-6140-4fdc-ba65-eb6592533134  NKC: xx0160935  VIAF: 19376711   WorldCat (עם VIAF): 19376711
הנרי וושבורן

הנרי וושבורן
הנרי דאנה וושבורן (באנגלית: Henry Dana Washburn;‏ 28 במרץ 1832 - 26 בינואר 1871) היה חבר בית הנבחרים של ארצות הברית מטעם אינדיאנה וגנרל בצבא האיחוד במלחמת האזרחים האמריקנית.
נולד בוינדזור, ורמונט, ועבר לאינדיאנה בשנת 1850. למד בניו יורק עריכת דין, והצטרף ללשכת עורכי הדין בשנת 1853, ועבד בכך בניופורט, אינדיאנה, ובמהרה הצטרף למערכת הפוליטית המקומית.
עם פרוץ מלחמת האזרחים הצטרף לצבא האיחוד ומונה למפקד רגימנט ביולי 1865. הוא התקדם במהרה במסלול הדרגות, ועד אוגוסט מונה למייג'ור גנרל (מקביל לדרגת האלוף בצה"ל) באוגוסט באותה שנה.
לאחר סיום המלחמה נבחר לבית הנבחרים, בקונגרס ה-39 וה-40. לאחר מכן, בשנת 1869, מונה למשלחת סיור ברחבי מונטנה, במה שיהפוך מאוחר יותר לפארק הלאומי ילוסטון. הר וושבורן, הממוקם בפארק קרוי על שמו.
וושבורן מת בביתו בקלינטון, אינדיאנה ב-26 בינואר 1871.
האלפים היפניים

הר קיטה, הגבוה מבין הרי האלפים היפניים.
האלפים היפניים (ביפנית: 日本アルプス) הם קבוצה של שלושה רכסי הרים ביפן החוצים לשניים את האי הונשו. קבוצת רכסי הרים זו, הנפגשת במרכז האי, כוללת את הרי הידה, הרי קיסו והרי אקאישי. השם לקבוצה נטבע לראשונה על ידי הארכאולוג האנגלי ויליאם גאולנד, במקור עבור הרי הידה בלבד, והוא הפך פופולרי בזכות פועלו של הכומר וולטר וסטון, מיסיונר אנגלי שטיפס על הרים אלה.
הפסגות הגבוהות של האלפים היפניים הן בין הפסגות הגבוהות ביפן, לאחר הר פוג'י, בהגיען לגבהים של למעלה מ-3,000 מ'. עם פסגות אלה נמנים הר קיטה המגיע לגובה 3,193 מ', הר הוטאקה המגיע לגובה 3,190 מ' והר אונטאקה המגיע לגובה 3,067 מ'. האחרון שבהם הוא גם אתר משיכה לעולי רגל ולתיירים בשל היותו הר געש פעיל, שהתפרצותו האחרונה אירעה בשנת 1980.
האלפים הצפוניים, הרי הידה, נמצאים בתחומי המחוזות נאגנו, טויאמה וגיפו. חלק קטן מהם אף מגיע למחוז ניאיגטה. האלפים המרכזיים, הרי קיסו, נמצאים בתחום מחוז נאגנו. האלפים הדרומיים, הרי אקאישי, משתרעים על פני המחוזות נאגנו, יאמאנאשי ושיזואוקה.
ראו גם

הרי האלפים
הלל מרקמן

| --- | --- |
ברטה ימפולסקי והלל מרקמן, 2016
ברטה ימפולסקי והלל מרקמן, 2016
 לידה:  1930 חיפה, פלשתינה (א"י) 
 פטירה:  11 בדצמבר 2022 (בגיל 92 בערך) 
 בן או בת זוג:  ברטה ימפולסקי (1957–?) 
 
מרקמן וימפולסקי בסטודיו של ולנטינה ארכיפובה-גרוסמן, ספטמבר 1953. אוסקר טאובר, מתוך ארכיון ברטה ימפולסקי והלל מרקמן
הלל מַרקמן (1930 – 11 בדצמבר 2022) היה רקדן בלט ישראלי. ייסד יחד עם אשתו ברטה ימפולסקי את להקת "הבלט הישראלי" ושימש כמנכ"ל הלהקה במשך 44 שנים (1967–2011).
המוח האחורי

| --- | --- |

 שיוך:  encephalon 
 התפתחות מתוך:  צינור עצבים 
 תיאור ב:  האנטומיה של גריי (מהדורה 20) (767) 
 מזהים
 לטינית (TA98):  rhombencephalon 
 טרמינולוגיה אנטומיקה:  A14.1.03.002 
 מזהה נרולוקס:  birnlex_942 
 מזהה נרוניימס:  540 
 FMA:  67687 
 קוד MeSH:  A08.186.211.132.810 
 מזהה MeSH:  D012249 
 מערכת השפה הרפואית המאוחדת:  C0035507 
 
המוח האחורי (HindBrain)
המוח האחורי (TA: Rhombencephalon, באנגלית: Hindbrain) הוא אזור מוחי המורכב משלושה מבנים עיקריים: המוח המוארך, הפונס, והמוח הקטן (Cerebellum).
יחד, שלושת המבנים האלה שולטים בפעולות אוטומטיות של הגוף ובמערכות הגוף האוטונומיות כגון דפוסי הלב, קצב הנשימה, שינה וערות, תפקוד שלפוחית השתן, תחושת שיווי המשקל, ושליטה מוטורית עדינה.
אזורים וגרעינים מובחנים בתוך המוח האחורי אחראים על תפקודים שונים: למשל התצורה הרשתית (Reticular formation), שאחראית על רגולציה של שינה וערות, הגרעין הקוכליארי (Cochlear nucleus) שמקבל מידע שמיעתי מהאוזניים, הגרעין הווסטיבולרי (Vestibular nucleus), שמקבל מידע לגבי התנועה והמיקום של הראש לצורך איזון ושיווי משקל, וגרעיני התפר והלוקוס קורולאוס (Raphe nuclei and Locus Coeruleus) שמייצרים את המוליכים העצביים סרוטונין ונוראדרנלין בהתאמה, ובכך משפיעים על אזורי מוח רבים כמו על מצב רוח, רמות עוררות ושינה. מכאן, תפקידו העיקרי של המוח האחורי נמצא בתיאום פונקציות בסיסיות וחיוניות להישרדות.
אבולוציה והתפתחות המוח האחורי

| --- | --- |
 :  ראו גם – התפתחות עוברית של המוח
המוח האחורי נחשב כחלק ממערכת העצבים המרכזית, הכוללת את המוח וחוט השדרה. מבחינה התפתחותית, בתחילה, העובר מורכב רק מ-3 שכבות תאים מובחנות המכונות שכבות נבט, כאשר כל שכבה עוברת תהליכים התפתחותיים מסוימים עד שנוצרים ממנה איבריים ספציפיים. אחת מתוך שלוש השכבות האלה היא רקמת האקטודרם, שלאחר שלבים רבים הופכת ממצב של שכבה שטוחה יחסית עד למצב של יצירת צינור העצבים, שממנו תצמח ותיווצר מערכת העצבים המרכזית. החלוקה העיקרית של מערכת העצבים המרכזית היא למוח קדמי, מוח אמצעי ומוח אחורי. המוח הקדמי מתחלק למוח הביניים (או דיאנצפלון, Diencephalon) ולטלנספלון (Telencephalon), והמוח האחורי מתחלק למטנספלון (Metencephalon), שכולל את המוח הקטן ואת הפונס, ולמיילנצפלון (Myelencephalon), הכולל את המוח המוארך. כך נוצר מסע התפתחותו של המוח האחורי אצל בני אדם.
Metencephalon > המוח הקטן

המוח הקטן הוא מהמבנים הראשוניים במוח שמתחילים להתפתח ולהשתנות, אך גם האחרון שמגיע להתפתחות מלאה; כך שארגונו של המוח הקטן ממשיך להשתנות במשך חודשים רבים לאחר הלידה. מיקומו של המוח הקטן בחלקו האחורי של המוח, מאחורי החלק העליון של גזע המוח (שבו חוט השדרה פוגש את המוח), והוא מחולק לשתי המיספרות. אף על פי שהמוח הקטן מייצג רק 10% מכלל נפח המוח - ומכאן השם "מוח קטן" - הוא כולל בתוכו יותר ממחצית הנוירונים שלנו. מכאן, למוח הקטן יש תפקיד מרכזי בחיי היומיום שלנו.
המוח הקטן משמש כמרכז תיאום, כך שהוא מקבל מידע חושי על התנועה ועל המיקום של חלקי הגוף מהפריפריה ומהמוח, כדי לכוונן את תנועות ואיזון הגוף; כך שיכול לתקן תנועות בזמן אמת ולהביא לביצוע חלק. בנוסף לכך, המוח הקטן מקבל מידע מקליפת המוח על תנועות המתוכננות לביצוע, וכך המוח הקטן עושה אינטגרציה של כלל המידע שמקבל ודואג לביצוע תנועות מתאימות בסיטואציות שונות.
המוח הקטן מעורב לא רק בביצוע התנועות, אלא גם בתהליך הלמידה שלהן עד לשלב של רכישת מיומנות אוטומטית בתנועה. בהתאם לכך, כיום ישנן סברות כי בנוסף לתפקידים המוטוריים, המוח הקטן ממלא באדם גם מספר תפקידים קוגניטיביים. בשנים האחרונות מתחזקת ההשערה שלמוח הקטן יש יכולת לקשר בין גירוי לתגובה, ובכך ממלא תפקיד בתגובת הפחד ובעיקר בהתניית פחד הנחשבים כסוג של למידה.
Metencephalon > פונס

הפונס הוא חלק מהמוח האחורי שנמצא מעל למדולה ומתחת למוח הקטן. הוא חלק רחב יחסית במוח האחורי שמכיל בתוכו סיבים עצביים רוחביים המחברים את המדולה עם הצרבלום. בנוסף, הוא נחשב לנקודת המוצא או הסיום של ארבעה מעצבי הגולגולת המעבירים מידע חושי ומוטורי בין אזור הפנים והמוח.
תפקידו העיקרי של הפונס הוא לגשר בין המדולה לצרבלום ולאזורים מוחיים גבוהים יותר. כלומר, לאפשר קשרים בין אזורים אחוריים נמוכים לאזורים גבוהים יותר. מכאן, הוא מכיל הרבה חומר לבן (אקסונים) על מנת להעביר מידע בצורה יעילה. תפקיד נוסף של הפונס קשור לוויסות שנת חלום (שנת REM), כאשר בתוכו נמצא האזור העיקרי המאפשר לנו לחלום או להפסיק את שנת החלום.
Myelencephalon > המוח המוארך או מדולה אובלונגטה

המדולה היא החלק הנמוך ביותר במוח ובגזע המוח. בחלקה העליון המדולה מחוברת בעזרת הפונס למוח האמצעיֿ, ובחלקה התחתון מתחברת לחוט השדרה, ושם מתמזגת בפתח של בסיס הגולגולת. המדולה מכילה צברים של נוירונים שאחראים על תפקודים חיוניים כמו נשימה, קצב לב ולחץ דם, מתח שרירים (המצב שבו שרירי היציבה נמצאים בכיווץ כדי שנוכל לעמוד זקוף).
המדולה מתחלקת לשני חלקים עיקריים:
המדולה הגחונית (ventral medulla) אשר מכילה זוג של מבנים משולשים של חומר לבן הנקראים פירמידות. בתוך מבנים אלה עוברים סיבי עצב של המסלולים הפירמידליים - המסלול הקורטיקוספינלי (corticospinal tract) המופעל מקליפת המוח לכיוון חוט השדרה, והמסלול הקורטיקובולברי (corticobulbar tract) המופעל מהקליפה המוטורית באונה המצחית לכיוון עצבי הגולגולת שיוצאים מגזע המוח.
המדולה הגבית (dorsal medulla), או טגמנטום. החלק העליון של המדולה הגבית יוצר את האזור התחתון של החדר הרביעי (חלל מלא נוזל שנוצר על ידי הרחבת התעלה המרכזית של חוט השדרה עם הכניסה למוח). בדומה לחוט השדרה, החדר הרביעי מוקף בחומר לבן מבחוץ, עם חומר אפור מבפנים. כמו כן, המדולה הדורסאלית היא המקור לשבעת העצבים הגולגולתיים האחרונים שרובם יוצאים דרך המדולה הגחונית (הקדמית).
בדומה למבנים אחרים בגזע המוח, המדולה מורכבת מסיבים עצביים שעטופים במיאלין ומגופי תאים וסיבים עצביים ללא מיאליניזציה (חומר אפור), שיוצרים יחד רשת של אשכולות נוירונים (חלק מהתצורה הרשתית). נוירונים אלו ממלאים תפקיד מרכזי בהעברת מידע מוטורי וחושי. בנוסף לכך, הנוירונים במדולה מבצעים פונקציות אינטגרטיביות מורכבות, לדוגמה, הם מתמחים בשליטה על פעילות העצבים האוטונומית, מסדירים את הנשימה, קצב הלב ותהליכי העיכול. פעילויות אחרות של נוירונים במדולה כוללות שליטה על התנועה, העברת מידע סנסורי מאיברים פנימיים, ושליטה על עוררות ושינה.
מחלות ופגיעות במוח האחורי

פגיעות במוח הקטן מופיעות לעיתים קרובות אצל אנשים עם פיגור שכלי או חולי אוטיזם, ובמטופלים עם הפרעות התפתחותיות של מערכות איברים אחרות, כגון הכליות או העור. בנוסף, התסמין הנפוץ ביותר של פגיעה במוח הקטן נקרא אטקסיה, הוא מתבטא בחוסר יציבות ואיזון, תנועות בלתי רצוניות של הגפיים והעיניים, רעד, קשיי הליכה ויציבה חריגה. תפקידים פיזיים מורכבים נעשים בלתי יציבים ונעצרים. עם זאת, גם פונקציות נוספות עלולות להיפגע מנזק כזה, ובהן דיבור, כישורים מרחביים ולמידה מוטורית, ואף עלולים להיות שינויים במצב הרוח עד כדי מחלות נפש.
פגיעות ומחלות המשפיעות על החלק האמצעי של המדולה עלולות לגרום לתסמונת מסוג medial medullary syndrome (אנ') אשר מובילה לשיתוק חלקי של הצד הנגדי בגוף, אובדן החוש הסומטוסנסורי של המגע והמיקום, וגם לשיתוק חלקי של הלשון. כמו כן, פגיעות ומחלות במדולה הצידית גורמים לתסמונת ולנברג (lateral medullary syndrome), המתאפיינת באובדן חוש הכאב ותחושות הטמפרטורה, אובדן רפלקס הקאה, קושי בבליעה, סחרחורות, הקאות וחוסר קואורדינציה.
הערות שוליים

1 2 3 4 5 6  The Editors of Encyclopædia Britannica, Hindbrain, ‏2015
1 2 3 4 5 6  Freberg, L, Discovering biological psychology, Cengage Learning, 2009
↑  Barkovich, A. J., Ferriero, D. M., Barr, R. M., Gressens, P., Dobyns, W. B., Truwit, C. L., & Evrard, P, Microlissencephaly: a heterogeneous malformation of cortical development, Neuropediatrics
↑  Sztriha, L., & Johansen, J. G, Spectrum of malformations of the hindbrain (cerebellum, pons, and medulla) in a cohort of children with high rate of parental consanguinity, American Journal of Medical Genetics Part A
↑  Marien, P., Engelborghs, S., Fabbro, F., & De Deyn, P. P, The lateralized linguistic cerebellum: a review and a new hypothesis, Brain and Language
1 2  Tiemeier, H., Lenroot, R. K., Greenstein, D. K., Tran, L., Pierson, R., & Giedd, J. N, Cerebellum development during childhood and adolescence: a longitudinal morphometric MRI study, Neuroimage
↑  Wang, V. Y., & Zoghbi, H. Y, Genetic regulation of cerebellar development, Nature Reviews Neuroscience
1 2  Healthline Medical Team, Cerebellum, ‏2015
↑  Wolpert, D. M., Miall, R. C., &Kawato, M, Internal models in the cerebellum, Trends in cognitive sciences
1 2  Wurst, W., & Bally-Cuif, L, Neural plate patterning: upstream and downstream of the isthmic organizer., Nature Reviews Neuroscience
1 2  Haycock, D. E, Being and Perceiving, Manupod Press, 2011
↑  Altman NR, Naidich TP, Braffman BH, Posterior fossa malformations, AJNR Am J Neuroradiol
↑  Courchesne, E., Redcay, E., Morgan, J. T., & Kennedy, D. P, Autism at the beginning: microstructural and growth abnormalities underlying the cognitive and behavioral phenotype of autism, Development and psychopathology
↑  Brocks, D., Irons, M., Sadeghi‐Najad, A., McCauley, R., & Wheeler, P, Gomez‐Lopez‐Hernandez syndrome: Expansion of the phenotype, American Journal of Medical Genetics Part A
↑  Barkovich, A. J., Millen, K. J., & Dobyns, W. B, A developmental and genetic classification for midbrain-hindbrain malformations, Brain
↑  Doherty, D., Millen, K. J., & Barkovich, A. J, Midbrain and hindbrain malformations: advances in clinical diagnosis, imaging, and genetics, The Lancet Neurology
↑  Patel, S., & Barkovich, A. J, Analysis and classification of cerebellar malformations, American Journal of Neuroradiology
↑  Parisi, M. A., & Dobyns, W. B, Human malformations of the midbrain and hindbrain: review and proposed classification scheme, Molecular genetics and metabolism
↑  Soto-Ares GY, Joyes B, Lemaitre M, Vallee L, Pruvo J, MRI in children with mental retardation, Pediatr Radiol
| --- | --- |
בקרת זהויות :  NLI: 987007547020605171  BnF: cb12129892w (data)  GND: 4256618-6  LCCN: sh2005002848  TA98: A14.1.03.002
הלל פולד

| --- | --- |

הלל פולד
 לידה:  ניו יורק, ארה״ב
 מדינה:  ארצות הברית ארצות הברית
 השכלה:  אוניברסיטת בר-אילן  אקדמיית סלנטר אקיבה ריברדייל 
 קישורים חיצוניים
 פייסבוק:  HillelFuld
 טוויטר:  HilzFuld
 https://www.hillelfuld.com/
 
הלל פולד הוא יועץ עסקי, בלוגר ועיתונאי טכנולוגיה אמריקאי-ישראלי. עבודתו של פולד מתמקדת בתעשיית ההייטק הישראלית, ייעוץ לחברות סטארטאפ וסיוע בעולמות של שיווק ומיתוג אישי.
קריירה

פולד החל לכתוב בלוג כאשר עבד בתור כתב טכני בקומברס, חברת טכנולוגיה ישראלית שעסקה בפיתוח ושיווק של תוכנות תקשורת. הבלוג שלו Tech N' Marketing צבר עוקבים ותאוצה, במיוחד לאחר פוסט שלו שבו הוא קרא תיגר על התפיסה המקובלת, וטען שה-Windows Phone של חברת מיקרוסופט יהיה הצלחה. על אף שהתחזית של פולד לא התממשה, הבלוג שלו הפך למוקד ידע עבור משקיעים ויזמים וכלל התייחסות למיזמים מבטיחים בשלבים מוקדמים. במסגרת הבלוג שלו ערך פולד ראיונות עם דמויות בכירות מתחום ההייטק בעולם כגון מארק אנדריסן, גארי ויינרצ׳וק, גיא קוואסאקי, אליסה מילאנו וסטיב ווזניאק.
בנוסף, פולד מייעץ למספר חברות טכנולוגיה בין־לאומיות.הוא מכהן בתור Google Developer Expert, מוביל דעה של Huawei ובוועדה המייעצת של סטארטאפים של Oracle. פולד עבד בתור הדובר של אל על בקמפיין ה-Startup Nation שלהם. והוא הפרזנטור של מספר חברות טכנולוגיה ישראליות כגון Powtoon, Hometalk, Intelligo, ZUtA Labs ו-UMoove. ב-2018 הוא היה הדובר המרכזי בטקס היום של מכללת טורו בעיר ניו יורק.
ב-2014 פולד היה מהמייסדים וכיהן בתור CMO של חברת Zula אשר פיתחה תוכנה שנועדה לעזור לצוותים לשתף פעולה דרך דרכי תקשורת משותפים. החברה גייסה מעל שלושה מיליון דולר מקרנות הון סיכון, ביניהן קרן M12 של מיקרוסופט, קרן OurCrowd, ו-Kima Ventures. ב-2016 Zula שינתה כיוון ושינתה את שמה ל-ZCast והפכה את משימתה להוריד את רף הכניסה ליצירת פודקאסטים. ב-2019 ZCast נסגרה.
קריירה > חיים אישיים

פולד נשוי ואב לילדים. מתגורר בבית שמש. הוא אחיו של ארי פולד שנרצח בפיגוע דקירה בצומת גוש עציון בשנת 2018.
הערות שוליים

↑  Bino, Eyal. "Meet The Man Helping Transform Startup Nation Into Scale-Up Nation". Forbes.
↑  Fuld, Hillel. "What Do I Do? A Detailed Explanation of How I Turned My Passion into a Career!". Tech N' Marketing.
↑  Hillel, Fuld. "Despite Unrest, The Israeli Tech Ecosystem Is Flourishing". TechCrunch.
↑  Bino, Eyal. "Meet The Man Helping Transform Startup Nation Into Scale-Up Nation". Forbes.
↑  "The Israeli tech guru who helps start-ups without asking anything in return - Hi tech news - Jerusalem Post". www.jpost.com. נבדק ב-2019-02-14.
1 2  Moe Mernick, WORK/LIFE SOLUTIONS WITH HILLEL FULD, Mishpacha
↑  Hillel Fuld, Here's Why Robert Scoble And The Rest Of The Pundits Are Wrong: Windows Phone Will Be A Success, Business Insider
↑  Tony Griego, Talking Tech with Hillel Fuld, Minimum Viable Media (ארכיון)
↑  Hillel Fuld, A Twitter interview with Marc Andreessen on startups, wearables, and his next offices, VentureBeat
↑  Julie Bort, How the 'Robert Scoble of Israel' wound up in a bomb shelter with Apple cofounder Steve Wozniak, Business Insider
↑  Google. "Expert Directory". Google. {{cite web}}: |last= has generic name (עזרה)
↑  JPost. "The Story Of Huawei And 11 WOWy Influencers". Jerusalem Post.
↑  JPost. "Author Bio Page". Jerusalem Post.
↑  Corporate. "ElAl". El AL Website.
↑  Vilner, Yoav. "16 Israeli Companies Ready to Take on 2016". Jerusalem Post.
↑  College, Touro. "Touro College Division of Graduate Studies Commencement 2018". www.touro.edu (באנגלית). נבדק ב-2019-02-14.
↑  Fuld, Hillel. "I Failed Again". FuldBlog.
↑  Crunchbase. "Zula Crunchbas". CrunchBase.
↑  Butcher, Mike. "Zula Pivotes Into ZCast, A Podcasting Platform For The Masses". TechCrunch.
↑  Fuld, Hillel. "I Failed Again". FuldBlog.
↑  "להיות פראייר זה המודל העסקי הכי טוב", באתר ynet, 24 באפריל 2021
האלפים של פרובאנס עילית

האלפים של פרובאנס עילית (בצרפתית: Alpes-de-Haute-Provence) הוא אחד ממחוזות צרפת,[דרושה הבהרה] ושוכן בדרום-מזרח צרפת המטרופוליטנית. בירתו היא דין-לה-בן (Digne-les-Bains), ומספר קוד המחוז הסידורי הוא 04. המחוז מקיף 4 רבעים, 30 קנטונים ו-200 קהילות (רשויות מקומיות). הוא מוקף על ידי המחוזות האלפים העליונים, דְרוֹם, ווקלוז, ואר והאלפים הימיים, ובצפון-מזרח יש לו גבול עם איטליה. המחוז, שכשמו, תופס את החלק הצפון-מזרחי ההררי של פרובאנס, נוצר כאחר מ-83 מחוזות שנולדו במהפכה הצרפתית, ועד 1970 נקרא האלפים התחתיים (Basses-Alpes). גבולותיו עוצבו לאורך מפנה המאה ה-19.
בין נובמבר 1942 לספטמבר 1943 הוא היה כבוש בידי איטליה הפשיסטית.
גאוגרפית כמו גם דמוגרפית, המחוז נחלק לשלושה חלקים: מישורי-גבעתי, תת-אלפיני ואלפיני. הראשון כולל גבעות ועמקים שהם חלק מפרובאנס העילית, ובו מתרכזים עיקר האוכלוסייה והפעילות הכלכלית שמחוץ לתיירות האלפינית; השני מאופיין בהרים בינוניים בגובהם ובכפרים מבודדים, והשלישי כולל את הפסגות שבין 2,000 ל-3,000 מטרים ואזורי העמקים שביניהן, אתרי הסקי, ומספר נהרות. בחלק זה גם עובר אחד הכבישים הגבוהים ביותר באירופה, כביש מחוזי D64 (גובה 2,802 מ') שמקשר את אזור העיירה ברסלונט לאזור הנחלים שנשפכים באלפים הימיים. פני השטח של המחוז מחורצים ותלולים, והקשר עם הסובב קשה. בשנת 1877 הגישה ל-55 יישובים לא הייתה אלא נתיבי פרדות.
עד אמצע המאה ה-20 סבל המחוז מהגירה שלילית של אנשי הכפרים, ובחמישים השנים האחרונות נצפה גידול באוכלוסייה; אמנם, אלו שמקרוב באו מתרכזים ביישובים הנוחים, ואינם מעבדים עוד את האדמה.
בשנת 2015 התרסק מטוס בטיסה 9525 של ג'רמנווינגס מעל אזור זה בידי הטייס.
ראו גם

אגם סר-פונסון
הלל ניומן

הלל ניומן (נולד ב-1965) הוא דיפלומט ישראלי. היה שגריר ישראל לאוזבקיסטן וטג'יקיסטן. מאז שנת 2019 מכהן כקונסול ישראל בלוס אנג׳לס.
ביוגרפיה

ניומן נולד בקייפטאון, דרום אפריקה, ב-1965 וכילד עלה לארץ יחד עם משפחתו, והתגורר בנתניה. שירת כחובש קרבי בצה"ל. הוא בעל תואר דוקטורט בהיסטוריה יהודית ולימודי יהדות מאוניברסיטת בר-אילן. שימש כמרצה ללימודי יהדות גם בישראל וגם באוניברסיטת בוסטון.
במשרד החוץ החל לשרת ב-1998. בשנת 2008 מונה לשגריר ישראל לאוזבקיסטן וטג'יקיסטן, ובשנת 2019 מונה לקונסול הכללי בלוס אנג׳לס.
היה יועץ מדיני לשלושה שרי חוץ, כמו גם יועץ מדיני ליובל רותם בעת שזה כיהן מנכ"ל משרד החוץ.
ביוגרפיה > חיים אישיים

ניומן מתגורר בירושלים, נשוי לאיילה ואב לבן.
פרסומים נבחרים

Proximity to Power and Jewish Sectarian Groups of the Ancient Period, הוצאת בריל
מאמריו באתר Jewish Journal
הערות שוליים

1 2  מערכת ישראל היום, הלו, ניומן: מאחורי המינוי החדש של הקונסול הכללי החדש בלוס אנג'לס, באתר שבוע ישראלי, ‏2019-06-11
↑  הכירו את הקונסול החדש בלוס אנג'לס, באתר ערוץ 7, 31 ביולי 2019
↑  מינויים לשירות החוץ | מספר החלטה 3074, באתר GOV.IL
↑  ד"ר הלל ניומן מונה לקונסול ישראל בלוס אנג׳לס, באתר עכשיו 14, 11 בפברואר 2019
ערך זה הוא קצרמרבנושא אישים. אתם מוזמנים לתרום לוויקיפדיה ו.
הדרבי של דונצק

הדרבי של דוֹנֵצְק הוא תיאור יריבות הכדורגל שבין שחטאר ומטאלורג, קבוצות הכדורגל מדונייצק, שבאזור דונבאס, מזרח אוקראינה.
מטאלורג פשטה את הרגל ביולי 2015 ומאז פרוץ מלחמת האזרחים בדונצק, שַחְטָאר עברה באופן זמני לעיר לבוב ולאחר מכן לחרקוב ומאז כבר לא נערכים משחקי דרבי בעיר דונצק, אף שהשלטון הבדלני הקים ליגת כדורגל משלו שמשחקים בה קבוצת פובדה דונצק, גווארדייץ דונצק וקבוצת אופלוט דונבאס, המייצגות את העיר.
ישנה גם יריבות מתוחה בין שחטאר דונצק מול קבוצת אולימפיק דונצק, בשל היות שתי הקבוצות לנציגות העיר, אף שבפועל שתי הקבוצות כבר אינן משחקות בדונצק עצמה: אולימפיק עברה לארח את משחקיה בקייב.
אולימפיק — שחטאר

לאחר פירוקה של מטאלורג דונצק, המפגשים בין אולימפיק לשחטאר הפכו למשחק הדרבי העיקרי. הקבוצות נפגשו לראשונה בשנת 2014 ומאז משבר אוקראינה כבר אינן מהוות בפועל לנציגות העיר דונצק, אף שהקבוצות שמרו על שמן ההיסטורי. ברם, המפגשים ביניהם המשיכו להיקרא הדרבי של דונצק.
אולימפיק — שחטאר > סטטיסטיקת מפגשים

| טורניר | ניצחונות שחטאר | תיקו | ניצחונות אולימפיק |
| --- | --- | --- | --- |
| ליגה | 12 | 3 | 0 |
גביע: 0
| סה"כ | 12 | 3 | 0 |
אולימפיק — שחטאר > תוצאות המפגשים > אליפות אוקראינה

אולימפיק 5:0 שחטאר
שחטאר 0:6 אולימפיק
אולימפיק 3:2 שחטאר
שחטאר 0:3 אולימפיק
אולימפיק 1:1 שחטאר
שחטאר 1:1 אולימפיק
אולימפיק 0:4 שחטאר
שחטאר 1:1 אולימפיק
שחטאר 0:2 אולימפיק
אולימפיק 4:2 שחטאר
אולימפיק 5:2 שחטאר
שחטאר 2:3 אולימפיק
שחטאר 2:2 אולימפיק
אולימפיק 4:0 שחטאר
שחטאר 0:1 אולימפיק
שחטאר 0:2 אולימפיק
מטאלורג — שחטאר > סטטיסטיקת מפגשים

| טורניר | ניצחונות שחטאר | תיקו | ניצחונות מטאלורג |
| --- | --- | --- | --- |
| ליגה | 25 | 2 | 0 |
| גביע | 1 | 0 | 2 |
| סה"כ | 26 | 2 | 2 |
מטאלורג — שחטאר > תוצאות המפגשים > אליפות אוקראינה

שחטאר 2:1 מטאלורג
מטאלורג 1:2 שחטאר
שחטאר 4:2 מטאלורג
מטאלורג 0:4 שחטאר
מטאלורג 2:3 שחטאר
שחטאר 2:0 מטאלורג
שחטאר 3:0 מטאלורג
מטאלורג 1:3 שחטאר
שחטאר 3:1 מטאלורג
מטאלורג 0:1 שחטאר
שחטאר 3:1 מטאלורג
מטאלורג 0:2 שחטאר
מטאלורג 1:3 שחטאר
שחטאר 2:0 מטאלורג
שחטאר 3:0 מטאלורג
מטאלורג 1:3 שחטאר
שחטאר 2:0 מטאלורג
מטאלורג 1:3 שחטאר
מטאלורג 0:0 שחטאר
שחטאר 2:1 מטאלורג
מטאלורג 0:1 שחטאר
שחטאר 4:1 מטאלורג
שחטאר 1:1 מטאלורג
מטאלורג 1:2 שחטאר
שחטאר 4:1 מטאלורג
מטאלורג 0:1 שחטאר
מטאלורג 0:2 שחטאר
שחטאר 2:0 מטאלורג
מטאלורג 0:2 שחטאר
שחטאר 2:0 מטאלורג
מטאלורג 0:4 שחטאר
שחטאר 4:0 מטאלורג
מטאלורג 2:2 שחטאר
שחטאר 2:1 מטאלורג
מטאלורג 2:1 שחטאר
שחטאר 2:0 מטאלורג
מטאלורג — שחטאר > תוצאות המפגשים > הגביע האוקראיני

מטאלורג 2:0 שחטאר
שחטאר 3:1 מטאלורג
מטאלורג 2:1 שחטאר
2012 מטאלורג 1:2 שחטאר
מטאלורג — שחטאר > תוצאות המפגשים > הסופר קאפ האוקראיני

2012 — מטאלורג 0:2 שחטאר
בעקבות מלחמת האזרחים באוקראינה

לאחר הקמתה של הרפובליקה העממית של דונצק והגירתן של שחטאר ואולימפיק אל תוך אוקראינה ומחוץ למחוז דונצק, הדרבי האמיתי של דונצק כיום הוא בין קבוצת פובדה דונצק וגווארדייץ דונצק, הנחשבות למועדוני הכדורגל הגדולים ברפובליקה הבדלנית ושתיהן זכו פעמיים באליפות הרפובליקה הבדלנית. ישנה גם קבוצה בשם "שחטאר דונבאס", לה אין קשר לקבוצת "שחטאר" הידועה יותר והיא משמשת כאקדמיה לכדורגל, ששחקניה מתאמנים בדונבאס ארנה.
הערות שוליים

↑  Shakhtar win the Donbass derby
↑  Stal Dniprodzerzhynsk – A Poor State Of Affairs, Futbolgrad (16.07.2015)
↑  סטטיסטיקה באתר Wildstat.ru
↑  שער לסולומון, שחטאר הביסה בדרבי, באתר ynet, 1 בספטמבר 2019